B. Osobitná časť

K článku I
K bodu 1 
V prílohe č. 1 sa upravuje znenie odseku 5 z dôvodu vylúčenia požiadaviek na výrobu hybridu jačmeňa siateho technikou cytoplazmatická samčia sterilita a zavádza sa skratka ‚CMS‘. 
K bodu 2
V prílohe č. 1 sa vkladá samostatný odsek, v ktorom sa ustanovujú požiadavky na výrobu osiva hybridov jačmeňa siateho v kategórii základný aj certifikovaný, technikou cytoplazmatická samčia sterilita CMS. 
K bodu 3
V prílohe č. 2 sa upravujú zvláštne požiadavky na odrodovú čistotu pre certifikované osivo hybridov jačmeňa siateho vyrábaného technikou CMS na rozdiel od požiadaviek v prípade ostatných uvedených hybridov. 
K bodu 4
V prílohe č. 2 sa rozširuje platnosť ustanovených požiadaviek doposiaľ platných len pre certifikované osivo hybridov raže aj na osivo hybridov jačmeňa siateho vyrábaného technikou CMS. 
K bodu 5
V prílohe č. 4 sa dopĺňa šiesty bod, názov vykonávacej smernice Komisie, v ktorej sú ustanovené požiadavky, ktoré sa predkladaným návrhom nariadenia preberajú do právneho poriadku Slovenskej republiky. 
K článku II
Účinnosť nariadenia vlády sa navrhuje v súlade s termínom na prebratie vykonávacej smernice Komisie od 1. júla 2016.